Legal Document

Category: 349

Text:
Επιτήρηση και έλεγχος των αποστολών ραδιενεργών αποβλήτων μεταξύ της Ελλάδας και των λοιπών κρατών -μελών της Κοινότητας, καθώς και προς και από την Κοινότητα. Με το παρόν Προεδρικό Διάταγμα επιχειρείται η προσαρμογή της ελληνικής νομοθεσίας προς την οδηγία 92/3 της Ευρατόμ «Επιτήρηση και έλεγχος των αποστολών ραδιενεργών αποβλήτων» (Αριθ. L35/2412.2.92). Το παρόν Προεδρικό Διάταγμα εφαρμόζεται στις αποστολές ραδιενεργών αποβλήτων μεταξύ της Ελλάδας και των λοιπών κρατών - μελών, καθώς και προς και από την Κοινότητα όταν οι ποσότητες και η συγκέντρωση υπερβαίνουν τις τιμές που καθορίζονται αντίστοιχα στο ΜΕΡΟΣ 1 παρ. 1.6 στοιχεία α και β της αριθ. 14632(ΦΟΡ) 1416/91 Υπουργικής απόφασης. ΟΙ ειδικές διατάξεις που αφορούν την επαναποστολή των αποβλήτων αυτών συμπεριλαμβάνονται στο ΜΕΡΟΣ ΙV του παρόντος ΔιατάγματοςΓια την εφαρμογή του παρόντος Προεδρικού Διατάγματος: α) ως «ραδιενεργό απόβλητο» νοείται κάθε υλικό που περιέχει ή έχει μολυνθεί από ραδιονουκλεΐδια και για το οποίο δεν προβλέπεται καμία χρήση, β) ως «αποστολή» νοείται η διαδικασία μεταφοράς ραδιενεργών αποβλήτων από τον τόπο προέλευσης προς τον τόπο προορισμού, συμπεριλαμβανομένης της φόρτωσης και εκφόρτωσης, γ) ως «κάτοχος» ραδιενεργών αποβλήτων νοείται κάθε φυσικό ή νομικό πρόσωπο το οποίο προτού πραγματοποιήσει την αποστολή, έχει τη νομική ευθύνη για τα υλικά αυτά και το οποίο προτίθεται να τα αποστείλει σε κάποιον αποδέκτη, δ) ως «αποδέκτης» ραδιενεργών αποβλήτων νοείται κάθε φυσικό ή νομικό πρόσωπο στο οποίο αποστέλλονται τα υλικά αυτά. ε) ως «τόπος προέλευσης» και «τόπος προορισμού» νοούνται τόποι που βρίσκονται αντιστοίχως σε δύο διαφορετικές χώρες, είτε πρόκειται για κράτη - μέλη της Κοινότητας ή για τρίτες χώρες που, κατά συνέπεια, ονομάζονται «χώρα προέλευσης» και «χώρα προορισμού», στ) 1. ως «αρμόδιες αρχές» νοούνται όλες οι αρχές οι οποίες δυνάμει των νομοθετικών ή κανονιστικών διατάξεων της χώρας προέλευσης, διαμετακόμισης ή προορισμού αντιστοίχως, έχουν την εξουσία να εφαρμόσουν το σύστημα επιτήρησης και ελέγχου που ορίζεται στα μέρη Ι - ΙV του παρόντος. Αρμόδια Αρχή του Ελληνικού Κράτους ορίζεται η Ελληνική Επιτροπή Ατομικής Ενέργειας (ΕΕΑΕ) που εδρεύει στην Αγία Παρασκευή Αττικής ως «κλειστή πηγή» νοείται μία πηγή όπως αυτή ορίζεται στην Υπουργική Απόφαση υπ αριθ. 14632(ΦΟΡ) 1416/91. Οι αναγκαίες για την αποστολή εργασίες πρέπει να είναι σύμφωνες προς τις κοινοτικές και τις διεθνείς συμφωνίες που ισχύουν στον τομέα των μεταφορών ραδιενεργών υλικών καθώς και στις ελληνικές διατάξεις, (Υπουργική Απόφαση υπ αριθ. 14632(ΦΟΡ)1416/91).1.Ο κάτοχος ραδιενεργών αποβλήτων στην Ελλάδα που προτίθεται να μεταφέρει εκτός αυτής φορτίο τέτοιων αποβλήτων ή να αναθέσει σε τρίτο την αποστολή τους, υποβάλλει αίτηση άδειας στην ΕΕΑΕ. Η ΕΕΑΕ διαβιβάζει την αίτηση αυτή, προς έγκριση, στις αρμόδιες αρχές της χώρας προορισμού και της ή των τυχών διαμετακόμισης. Προς το σκοπό αυτό, η ΕΕΑΕ χρησιμοποιεί το τυποποιημένο έγγραφο που αναφέρεται στο παράρτημα του παρόντος Διατάγματος υπό τον τίτλο Τμήμα 1 Η αποστολή του εγγράφου αυτού ουδόλως προδικάζει τη μεταγενέστερη απόφαση που αναφέρεται στο άρθρο 7 του παρόντος Μία αίτηση μπορεί να αφορά περισσότερες από μία αποστολές εφόσον: -τα ραδιενεργά απόβλητα τα οποία περιλαμβάνονται στην αίτηση παρουσιάζουν, ουσιαστικά, τα ίδια φυσικά, χημικά και ραδιενεργά χαρακτηριστικά, - τα απόβλητα αυτά πρόκειται να αποσταλούν από τον ίδιο κάτοχο προς τον ίδιο αποδέκτη και αφορούν τις ίδιες αρμόδιες αρχές και - οι προβλεπόμενες αποστολές, εάν προορίζονται για τρίτες χώρες, πρόκειται να διέλθουν μέσω του ιδίου συνοριακού σταθμού εισόδου ή και εξόδου προς την Κοινότητα και μέσω του ιδίου συνοριακού σταθμού της ή των εν λόγω τρίτων χωρών, εκτός, αν υπάρξει άλλη συμφωνία μεταξύ των ενδιαφερομένων, αρμοδίων αρχών Η άδεια που χορηγείται ισχύει για τρία το πολύ έτη Το αργότερο δύο μήνες μετά την παραλαβή της δεόντως συμπληρωμένης αίτησης, η ΕΕΑΕ, εφόσον η Ελλάδα είναι χώρα προορισμού ή διαμετακόμισης, κοινοποιεί στις αρμόδιες αρχές της χώρας προέλευσης την έγκρισή της ή τις προϋποθέσεις που κρίνει αναγκαίες ή την άρνηση χορήγησης της έγκρισης. Για το σκοπό αυτό χρησιμοποιείται το τυποποιημένο έγγραφο που αναφέρεται στο παράρτημα του παρόντος Διατάγματος υπό τον τίτλο Τμήμα 2. Οι τυχόν προϋποθέσεις τις οποίες απαιτεί η ΕΕΑΕ όταν η Ελλάδα αποτελεί χώρα διαμετακόμισης ή προορισμού δεν μπορούν να είναι αυστηρότερες από εκείνες που ισχύουν για παρόμοιες αποστολές που γίνονται στο εσωτερικό της και πρέπει να είναι σύμφωνες προς τις υφιστάμενες διεθνείς συμφωνίες. Η άρνηση χορήγησης της έγκρισης ή η επιβολή προϋποθέσεων για τη χορήγηση της πρέπει να αιτιολογούνται με βάση τις μνημονευόμενες στο άρθρο 3 του παρόντος Προεδρικού Διατάγματος διατάξεις. Η ΕΕΑΕ, όταν η Ελλάδα είναι χώρα διαμετακόμισης ή προορισμού, μπορεί να ζητά πρόσθετη προθεσμία ενός το πολύ μηνός, επιπλέον της προθεσμίας που αναφέρεται στην παράγραφο 1 του παρόντος άρθρου, για την κοινοποίηση της θέσης της Προς το σκοπό αυτό, χρησιμοποιούνται τα τυποποιημένα έγγραφα που αναφέρονται στο παράρτημα του παρόντος Προεδρικού Διατάγματος υπό τους τίτλους Τμήμα 3 και Τμήμα 4. Οι τυχόν πρόσθετες απαιτήσεις για τις αποστολές αυτές προσαρτώνται στα έγγραφα αυτά. Η χορήγηση αδείας ουδόλως επηρεάζει την ευθύνη του κατόχου, του μεταφορέα, του κυρίου, του αποδέκτη ή οποιουδήποτε άλλου φυσικού ή νομικού προσώπου που ενέχεται στην αποστολή Κάθε αποστολή ραδιενεργών αποβλήτων που εμπίπτει στο πεδίο εφαρμογής του παρόντος Προεδρικού Διατάγματος συμπεριλαμβανομένης της περίπτωσης έγκρισης για περισσότερες από μία αποστολές που αναφέρεται στο άρθρο 5 του παρόντος Διατάγματος, πρέπει να συνοδεύεται από τα έγγραφα που αναφέρονται στα άρθρα 4 και 6 του παρόντος με την επιφύλαξη όλων των άλλων συνοδευτικών εγγράφων που απαιτούνται δυνάμει άλλων σχετικών διατάξεων Σε περίπτωση σιδηροδρομικών αποστολών, τα ως άνω έγγραφα πρέπει να είναι στη διάθεση των αρμοδίων Ελληνικών Αρχών, υπό οιανδήποτε ιδιότητα η Ελλάδα συμμετέχει στην αποστολή Εντός δεκαπέντε ημερών από την παραλαβή, ο αποδεκτής των ραδιενεργών αποβλήτων στην Ελληνική επικράτεια διαβιβάζει βεβαίωση παραλαβής στην ΕΕΑΕ χρησιμοποιώντας το τυποποιημένο έγγραφο που αναφέρεται στο παράρτημα του παρόντος διατάγματος υπό τον τίτλο Τμήμα 5. Η ΕΕΑΕ θα αποστείλει αντίγραφα της βεβαίωσης παραλαβής στις άλλες χώρες τις οποίες αφορά η αποστολή. Στις περιπτώσεις κατά τις οποίες η Ελλάδα είναι η χώρα προέλευσης, η ΕΕΑΕ αποστέλλει αντίγραφο της βεβαίωσης παραλαβής στον αρχικό κάτοχο, μετά την παραλαβή από τις αρμόδιες αρχές τις χώρας προορισμού. Μέρος ΙΙΙ ΕΙΣΑΓΩΓΕΣ ΠΡΟΣ ΚΑΙ ΕΞΑΓΩΓΕΣ ΑΠΟ ΤΗΝ ΚΟΙΝΟΤΗΤΑ. Στην περίπτωση που εισέρχονται στην Κοινότητα απόβλητα από τρίτη χώρα που εμπίπτουν στο πεδίο εφαρμογής του παρόντος Προεδρικού Διατάγματος και η χώρα προορισμού είναι η Ελλάδα, ο αποδέκτης υποβάλλει αίτηση άδειας στην ΕΕΑΕ χρησιμοποιώντας το τυποποιημένο έγγραφο που αναφέρεται στο παράρτημα του παρόντος Διατάγματος υπό τον τίτλο Τμήμα 1. Ο αποδέκτης ενεργεί ως κάτοχος, η δε ΕΕΑΕ εφόσον η Ελλάδα είναι χώρα προορισμού ενεργεί ως αρμόδια αρχή της χώρας προέλευσης, βάσει του Μέρους ΙΙ του παρόντος Διατάγματος, έναντι της ή των χωρών διαμετακόμισης. Στην περίπτωση που εισέρχονται στην Ελλάδα απόβλητα από τρίτη χώρα που εμπίπτουν στο πεδίο εφαρμογής του παρόντος Διατάγματος και η χώρα προορισμού δεν είναι κράτος - μέλος, η Ελλάδα στην επικράτεια της οποίας εισέρχονται τα απόβλητα για πρώτη φορά στην Κοινότητα θεωρείται ως χώρα προέλευσης για τους σκοπούς της αποστολής αυτής Όσον αφορά αποστολές που αναφέρονται στην παράγραφο 1 του παρόντος άρθρου, ο προβλεπόμενος αποδέκτης του φορτίου στην Ελλάδα και όσον αφορά αποστολές που εμπίπτουν στο πεδίο εφαρμογής της παραγράφου 2 του παρόντος άρθρου, το πρόσωπο που είναι υπεύθυνο εντός της Ελληνικής επικράτειας, για τη διαχείριση του φορτίου, ενημερώνει την ΕΕΑΕ ώστε να κινήσει τις κατάλληλες διαδικασίες Είτε προς: 1 α. Τόπο προορισμού νοτίως των 60 μοιρών νότιου γεωγραφικού πλάτους. 1 β. Χώρα μη μέλος της Κοινότητας που είναι συμβαλλόμενο μέρος της τέταρτης σύμβασης ΑΚΕ - ΕΟΚ και λαμβάνοντας ωστόσο υπόψη το άρθρο 14 του παρόντος Διατάγματος. Είτε προς τρίτη χώρα η οποία, κατά την γνώμη της ΕΕΑΕ, δεν διαθέτει τα τεχνικά, νομικά ή διοικητικά μέσα για να διαχειριστεί τα ραδιενεργά απόβλητα με ασφάλεια, αν ληφθούν υπόψη και τα κριτήρια που θεσπίζει η Ευρωπαϊκή Επιτροπή Όταν προβλέπεται η εξαγωγή ραδιενεργών αποβλήτων από την Ελλάδα προς τρίτη χώρα, η ΕΕΑΕ συνεννοείται με τις αρχές της χώρας προορισμού για την αποστολή αυτή καθώς και με την ενδεχόμενη (-ες) χώρα (χώρες) διαμετακόμισης Εάν πληρούνται όλες οι προϋποθέσεις της αποστολής, η ΕΕΑΕ χορηγεί άδεια στον κάτοχο ραδιενεργών αποβλήτων να πραγματοποιήσει την αποστολή και ενημερώνει τις αρχές της χώρας προορισμού καθώς και εκείνες της ενδεχόμενης (των ενδεχομένων) χώρας (χωρών) διαμετακόμισης για την αποστολή αυτή Η άδειο αυτή ουδόλως επηρεάζει την ευθύνη του κατόχου, του μεταφορέα, του κυρίου, του αποδέκτη ή οποιουδήποτε άλλου φυσικού ή νομικού προσώπου που ενέχεται στην αποστολή Για την αποστολή πρέπει να χρησιμοποιούνται τα τυποποιημένα έγγραφα που αναφέρονται στο παράρτημα του παρόντος Προεδρικού Διατάγματος υπό τους τίτλους Τμήμα 1, Τμήμα 2, Τμήμα 3 και Τμήμα 4 Ο κάτοχος των ραδιενεργών αποβλήτων ανακοινώνει στην ΕΕΑΕ ότι τα απόβλητα έφτασαν στην τρίτη χώρα που ήταν ο προορισμός τους εντός δύο εβδομάδων από την ημερομηνία άφιξης και αναφέρει τον τελευταίο κοινοτικό τελωνειακό σταθμό από τον οποίο πέρασε η αποστολή Η ανακοίνωση αυτή συμπληρώνεται από δήλωση ή βεβαίωση του αποδέκτη των ραδιενεργών αποβλήτων που βεβαιώνει ότι τα απόβλητα έφθασαν στον προορισμό τους και αναφέρει τον τελευταίο κοινοτικό τελωνειακό σταθμό από τον οποίο πέρασε η αποστολή Το τυποποιημένο έγγραφο της ως άνω βεβαίωσης αναφέρεται στο παράρτημα του παρόντος Διατάγματος υπό τον τίτλο Τμήμα 5 Όταν μια κλειστή πηγή επιστρέφεται από τον χρήστη στον προμηθευτή της, που βρίσκεται σε άλλη χώρα, η αποστολή αυτή δεν εμπίπτει στο πεδίο εφαρμογής του παρόντος Προεδρικού Διατάγματος Ωστόσο η εξαίρεση αυτή δεν ισχύει για τις κλειστές πηγές που περιέχουν σχάσιμο υλικό Η Ελλάδα ή επιχείρηση της, προς τις οποίες πρόκειται να εισαχθούν τα απόβλητα προς επεξεργασία, διατηρούν το δικαίωμα να επιστρέφουν τα απόβλητα, μετά από την επεξεργασία, στη χώρα προέλευσης τους Επίσης, η Ελλάδα ή επιχείρηση της, προς τις οποίες πρόκειται να εισαχθούν κατάλοιπα πυρηνικών καυσίμων προς επανεπεξεργασία, διατηρούν το δικαίωμα να επιστρέφουν, στη χώρα προέλευσης τους, τα απόβλητα ή και άλλα προϊόντα της διαδικασίας επανεπεξεργασίας Σε περίπτωση που μια αποστολή ραδιενεργών αποβλήτων δεν μπορεί να ολοκληρωθεί, ή δεν πληρούνται οι όροι αποστολής, σύμφωνα με τις διατάξεις του ΜΕΡΟΥΣ ΙΙ του παρόντος Διατάγματος, η ΕΕΑΕ, εφόσον η Ελλάδα είναι χώρα αποστολής, διασφαλίζει ότι τα εν λόγω ραδιενεργά απόβλητα επιστρέφονται στον κάτοχό τους Στην περίπτωση αποστολής ραδιενεργών αποβλήτων από μια τρίτη χώρα προς τη Κοινότητα, η ΕΕΑΕ, εφόσον η Ελλάδα αποτελεί κράτος προορισμού, διασφαλίζει ότι ο αποδέκτης αυτών των αποβλήτων θα διαπραγματευθεί, μια ρήτρα με τον κάτοχο των αποβλήτων που είναι εγκατεστημένος στη τρίτη χώρα, με βάση την οποία ο κάτοχος των ραδιενεργών αποβλήτων θα υποχρεούνται να ξαναπάρει τα απόβλητα, εάν η αποστολή αυτή δεν μπορεί να ολοκληρωθεί Εφόσον η Ελλάδα ενέκρινε την διαμετακόμιση για την αρχική αποστολή, δεν μπορεί να αρνείται την έγκριση της επαναποστολής στις περιπτώσεις που αναφέρονται: α. Στο άρθρο 14 του παρόντος Διατάγματος, εάν η επαναποστολή αφορά το Ίδιο υλικό μετά από επανεπεξεργασία ή επανεπεξεργασία και εφόσον τηρείται το σύνολο της σχετικής Νομοθεσίας. β. Στο άρθρο 15 του παρόντος, εάν η επαναποστολή διεξάγεται με τους ίδιους όρους και τις ίδιες προδιαγραφές. Η ΕΕΑΕ οφείλει ανά διετία να υποβάλλει στο Υπουργείο Ανάπτυξης στο οποίο υπάγεται, εκθέσεις με στοιχεία σχετικά με την κατάσταση των αποστολών ραδιενεργών αποβλήτων στην Ελληνική Επικράτεια Κάθε διάταξη που αντίκειται στον παρόν Διάταγμα ή που ρυθμίζει κατά διαφορετικό τρόπο τα θέματα που αναφέρονται στο παρόν Διάταγμα καταργείται από της ισχύος του παρόντος. ΠΑΡΑΡΤΗΜΑΤΑ. Η ισχύς του παρόντος Προεδρικού Διατάγματος αρχίζει από τη δημοσίευση του στην Εφημερίδα της Κυβερνήσεως. Στην Υπουργό Ανάπτυξης αναθέτουμε τη δημοσίευση και εκτέλεση του παρόντος.